**Tájékoztató**

**Tanulók külföldi szakmai gyakorlata**

A Szegedi Szakképzési Centrum Déri Miksa Műszaki Technikum Erasmus+ KA1-es szakképzési pályázata még 2019-ben nyert. A programot a vírus helyzetre tekintettel egy évvel meghosszabbítottuk. Elsősorban a következő tanévben érettségiző és technikusi évfolyamra beiratkozott nagykorú tanulók jelentkezését várjuk. A program keretében 18 tanuló vehet részt 2 hetes szakmai gyakorlaton 2021 őszén az alábbi két helyszínen:

1. **Egyesült Királyság, Portsmouth** (<http://infonetmedia.co.uk/>, <http://norjon.co.uk/>):**2021. november** (2-2 hét) – 2 turnus

informatikus, CAD-CAM informatikus, gépgyártástechnológiai technikus –**2x6 fő**

*várható feladatok:* webprogramozás, webdesign, 3D tervezés, gépkezelés, gépészeti feladatok

1. **Dánia, Viborg** (<http://www.mercantec.dk/>):**2021. október** (2hét)

automatikai technikus, mechatronikai technikus –**6fő**

*várható feladatok:*tanműhelyi elektronikai feladatok elvégzése

A gyakorlat résztvevői a projekt során cégeknél (Egyesült Királyság) és iskolai tanműhelyekben (Dánia) végezhetik a gyakorlatot.

A részvétel feltételei: megfelelő tanulmányi eredmény, megfelelő szakmai orientáció, idegen nyelv (angol) ismerete, felkészítésen való részvétel, védettségi igazolvány, EU Egészségkártya

A program által nyújtott támogatás fedezi: felkészítés, egyszeri ki- és hazautazás, biztosítás, valamint a megélhetési költség-hozzájárulás összegét. A kötelező tesztek költségeit nem tudjuk fedezni. A támogatás biztosítása érdekében a projekt résztvevőivel *Tanulási megállapodást* köt az intézmény, amely a felek jogait és kötelezettségeit határozza meg. A megállapodás értelmében az iskola a megítélt támogatásból biztosítja a projekt költségeinek finanszírozását, a szakmai gyakorlat résztvevője pedig *teljesíti* a szakmai gyakorlatot, napi rendszerességgel *munkanaplót* vezet, továbbá *elégedettségi kérdőívet* tölt ki. A kiutazó csoportok *prezentációt* készítenek a gyakorlat eredményeiről, részt vesznek a projektet követően az *eredmények terjesztésében*.

Pályázati anyag:

* [angol nyelvű jelentkezési lap](http://www.derimiksa.hu/erasmus-ka1-17/Application_form.pdf), fényképes szakmai önéletrajz
* magyar nyelvű motivációs levél

Elérhetőség: az iskola honlapján

Aláírva, szkennelve kérjük határidőre eljuttatni a projektkoordinátor részére e-mailben [csszaboe@derimiksa.hu](mailto:csszaboe@derimiksa.hu)) a jelentkezési lapot, valamint az egyéb anyagokat. Elég egy pályázati anyag, amelyben kérjük rangsorolni a pályázott helyszíneket.

**Pályázat beadásának határideje: 2021. június 30.**

Pályázat elbírálási ideje: 2021. augusztus

Értesítés: e-mailben, olyan e-mail címen, amelyet rendszeresen néznek a tanulók!

Cs.Szabó Erika

pályázati koordinátor